Babelscape/SREDFM huggingface dataset:
Κάρανος

Στην ελληνική μυθολογία ο Κάρανος ήταν ο μυθικός γενάρχης του βασιλικού οίκου της Μακεδονίας. Ο Κάρανος αναφέρεται για πρώτη φορά από τον Θεόπομπο. Οι παραδόσεις όμως οι σχετικές με τη γενεαλογία του είναι ποικίλες και πολύ διαφορετικές μεταξύ τους.

Συνήθως ο Κάρανος αναφέρεται ως ένας από τους γιους του Τημένου. Μετά τον θάνατο του πατέρα του, ο Κάρανος πολέμησε με τους αδελφούς του για τη διαδοχή του στον θρόνο του Άργους. Αφού απέτυχε, απεφάσισε να βρει μία άλλη χώρα για να βασιλεύσει και απευθύνθηκε στο Μαντείο των Δελφών. Εκεί η Πυθία του έδωσε τον εξής χρησμό:

thumb|right|325px|"Η πορεία των Αργεαδών από το Άργος προς τη Μακεδονία."
Τότε ο Κάρανος και όσοι τον ακολούθησαν μετακινήθηκαν προς βορρά σε αναζήτηση της κατάλληλης γης. Τελικά έφθασε σε μία εύφορη κοιλάδα, όπου βρήκε τις γίδες, όπως στην περιγραφή, οπότε σκέφθηκε ότι η προφητεία είχε εκπληρωθεί. Εκεί λοιπόν έχτισε μια πόλη που την ονόμασε «Αιγαί» (από την ελληνική λέξη αίγα = γίδα), δίπλα στη σημερινή κωμόπολη Βεργίνα.

Από τα μέσα, λοιπόν, του 4ου αι. π.Χ. ως πρώτος βασιλιάς της Μακεδονίας φέρεται ο Κάρανος, όνομα που είχε ένας από τους γιους του Φιλίππου Β´ και ένας από τους ιππάρχους του Αλεξάνδρου. Αυτός ο ιδρυτής-πρόγονος, γιος του Ποιάνθη ή Ποία, άλλοτε γιος ή αδελφός του Αργείου βασιλιά Φείδωνα, γιου του Αριστοδαμίδα, είχε έλθει απευθείας από το Άργος για να φτιάξει μια καινούρια πατρίδα.

Άλλη εκδοχή αναφέρει ότι ο Κάρανος ήλθε στην Ημαθία με μεγάλη συνοδεία Ελλήνων, σύμφωνα με τον χρησμό που τον διέταξε να ψάξει να βρει τόπο εγκατάστασης στη Μακεδονία. Ακολουθώντας ένα κοπάδι αίγες που έτρεχαν να προφυλαχθούν από τη βροχή –έβρεχε καταρρακτωδώς και υπήρχε πυκνή ομίχλη– κατέλαβε την πόλη της Έδεσσας χωρίς οι κάτοικοι να τον αντιληφθούν. Και όταν του υπενθύμισαν τον χρησμό που τον είχε διατάξει «να ψάξει ένα βασίλειο όπου θα τον οδηγήσουν οι αίγες», την έκανε πρωτεύουσα του βασιλείου του. Και με πολλή προσοχή διατήρησε από κει και πέρα τη συνήθεια να βάζει τις ίδιες θηλυκές αίγες μπροστά από το λάβαρό του, όποτε παρήλαυνε ο στρατός του, ώστε να είναι οι αρχηγοί των επιχειρήσεών του, ακριβώς όπως είχαν γίνει και πρωτεργάτες της ίδρυσης του βασιλείου του. Σε ανάμνηση του ρόλου των αιγών μετονόμασε την πόλη της Έδεσσας «Αιγές» και τους κατοίκους Αιγεάδες. Έπειτα εκδίωξε τον Μίδα, που κρατούσε ένα κομμάτι της Μακεδονίας, και άλλους βασιλείς και τους αντικατέστησε. Ήταν ο πρώτος που ένωσε τις φυλές διαφόρων λαών και έκανε τη Μακεδονία αυτό που λέμε ένα σώμα. Και το βασίλειό του μεγάλωσε, επειδή είχε βάλει γερά θεμέλια ανάπτυξης. Μετά από αυτόν βασίλεψε ο Περδίκκας.

Σύμφωνα με μερικούς συγγραφείς ο Κάρανος ήταν πραγματικό πρόσωπο και έζησε ή βασίλευσε από το 808 π.Χ. ως το 778 π.Χ.. Τον διαδέχθηκε ο γιος του Κοίνος.
Τόμι Τζόνσον

O Τόμι Τζόνσον ("Tommy Johnson", Ιανουάριος 1896 - 1 Νοεμβρίου 1956) ήταν Αμερικανός μπλουζ μουσικός, τραγουδιστής και κιθαρίστας με σημαντική συμβολή στα μπλουζ του Δέλτα και για περισσότερο από μία εικοσαετία, ένας από τους σπουδαιότερους μπλουζ συνθέτες του Μισισιπή.

Γεννήθηκε στην επαρχία Χιντς και μεγάλωσε στη μικρή πόλη Κρίσταλ Σπρινγκς όπου εκπαιδεύτηκε στην κιθάρα από τον μεγαλύτερο αδελφό του. Σε νεαρή ηλικία εγκατέλειψε το σπίτι του προκειμένου να παίξει μουσική στην ευρύτερη περιοχή του Δέλτα, γνωρίζοντας άλλους διακεκριμένους μπλουζ συνθέτες, όπως τον Τσάρλι Πάτον και τον Γουίλι Μπράουν. Ο Τζόνσον υπήρξε από νωρίς επιρρεπής σε καταχρήσεις και ο αλκοολισμός του - που τελικά τον οδήγησε στο θάνατο το 1956 - αποτυπώθηκε στο αυτοβιογραφικό τραγούδι "Canned Heat Blues". Σύμφωνα με τους θρύλους που περιβάλλουν τη φυσιογνωμία του Τόμι Τζόνσον, ήταν ικανός να παίζει κρατώντας την κιθάρα του πίσω από το λαιμό, μιμούμενος την τεχνική του Πάτον, τραγουδώντας με ένταση για αρκετές ώρες χωρίς διακοπή. Όπως και στην περίπτωση του Ρόμπερτ Τζόνσον και σύμφωνα με έναν κοινό μύθο, οι αρετές του Τόμι Τζόνσον οφείλονταν σε συμφωνία του με το διάβολο. Αυτό ομολογούσε συχνά ο ίδιος, προκειμένου να εντυπωσιάσει το κοινό του.

Στη μουσική του συναντώνται πολλά από τα χαρακτηριστικά των μπλουζ του Δέλτα, όπως η δραματική ένταση της φωνής - συχνά φαλτσέτο - και το αλληγορικό περιεχόμενο των συνθέσεων. Ολοκλήρωσε μόνο δύο σειρές ηχογραφήσεων, το 1928 και το 1930 αντίστοιχα, που περιλαμβάνουν συνολικά 14 συνθέσεις που άσκησαν σημαντική επιρροή και διασκευάστηκαν από πολυάριθμους μπλουζ μουσικούς.
Γουίλι Μπράουν

O Γουίλι Μπράουν ("Willie Brown", 6 Αυγούστου 1900, Κλάρξντεϊλ Μισισιπή – 30 Δεκεμβρίου 1952, Τούνικα, Μισισιπής) ήταν Αμερικανός μπλουζ μουσικός, τραγουδιστής και κιθαρίστας, κύριος εκπρόσωπος των πρώιμων μπλουζ του Δέλτα.

Γεννημένος στο Κλάρξντεϊλ του Μισισιπή, ο Μπράουν διακρίθηκε κυρίως μέσα από τη συνεργασία του με διακεκριμένους μπλουζ μουσικούς όπως ο Τσάρλι Πάτον, ο Σον Χάουζ και ο Ρόμπερτ Τζόνσον, τους οποίους συνόδευε στην κιθάρα. Χαρακτηριστικά, ο Ρόμπερτ Τζόνσον αναφέρεται στον «φίλο» του Γουίλι Μπραόυν στους στίχους του τραγουδιού "Cross Road Blues". Συμμετείχε στις ηχογραφήσεις που πραγματοποίησε ο Πάτον το 1930 για την εταιρεία "Paramount", παίζοντας στα τραγούδια "M & O Blues" και "Future Blues". Αναφορικά με την προσωπική δισκογραφία του Μπράουν υπάρχει μέχρι σήμερα διχογνωμία σχετικά με το αν το τραγούδι "Rowdy Blues" του 1929, που αποδίδεται στον Κιντ Μπέιλι (Kid Bailey), είναι δική του δημιουργία, ή αν ο ίδιος χρησιμοποίησε το ψευδώνυμο Κιντ Μπέιλι. Συμμετείχε επίσης στην ηχογράφηση του τραγουδιού "Make Me a Pallet on the Floor", το οποίο περιλαμβάνεται στη σειρά ηχογραφήσεων των Τζον και Άλαν Λόμαξ για τη Βιβλιοθήκη του Κογκρέσου και χρονολογείται το 1941.
.id

.id είναι ο top-level domain κωδικός για την Ινδονησία στο διαδίκτυο.

Δείτε επίσης: Κατάλογος top-level domains.
.ki

.ki είναι ο top-level domain κωδικός για το Κιριμπάτι στο διαδίκτυο.

Δείτε επίσης: Κατάλογος top-level domains.

Κατηγορία:Κιριμπάτι
Κατηγορία:Top-level domains
.tj

.tj είναι ο top-level domain κωδικός για το Τατζικιστάν στο Διαδίκτυο.

Δείτε επίσης: Κατάλογος top-level domains.

Κατηγορία:Τατζικιστάν
Ζαν Ονορέ Φραγκονάρ

Ο Ζαν Ονορέ Φραγκονάρ (γαλλ. Jean-Honoré Fragonard, 5 Απριλίου 1732, Γκρας - 22 Αυγούστου 1806, Παρίσι) ήταν Γάλλος ζωγράφος της εποχής του ροκοκό.
Αττική

Η Αττική είναι ιστορική περιοχή της Ελλάδας που περικλείει μεταξύ άλλων την πόλη της Αθήνας, η οποία είναι και πρωτεύουσα της χώρας, καθώς και την πόλη του Πειραιά. Υπάρχουν και άλλες πόλεις εντός της Αττικής, όπως η Ελευσίνα, τα Μέγαρα, ο Μαραθώνας, το Λαύριο, ενώ ακόμη μέσα στην Αττική υπάρχουν τα νησιά Σαλαμίνα, Αίγινα, Πόρος, Ύδρα, Σπέτσες, Κύθηρα και Αντικύθηρα και ένα μικρό τμήμα της Πελοποννήσου. Η ιστορική περιοχή επικεντρώνεται στην Αττική χερσόνησο, η οποία προεκτείνεται στο δυτικό τμήμα του Αιγαίου Πελάγους. Σήμερα αποτελεί τμήμα μίας από τις 13 περιφέρειες της Ελλάδας. Έχει έκταση 3.808 χλμ2 και καλύπτει το 2,9% της συνολικής έκτασης της χώρας.
Muse

Οι Muse είναι αγγλικό alternative rock συγκρότημα από το Τέινμάουθ του Ντέβον, που δημιουργήθηκε το 1994. Το συγκρότημα αποτελείται από τους Μatthew Bellamy (φωνητικά, κιθάρα, πιάνο), Christopher Wolstenholme (μπάσο, φωνητικά, πλήκτρα, κιθάρα, φυσαρμόνικα) και τον Dominic Howard (ντραμς, συνθεσάιζερ). Μετά την κυκλοφορία του άλμπουμ "Black Holes and Revelations" το 2006, στις ζωντανές εμφανίσεις των Muse παίζει και ο Morgan Nicholls (πλήκτρα και κρουστά). Oι Muse είναι γνωστοί για γεμάτες ενέργεια και οπτικά εντυπωσιακές εμφανίσεις και την ανάμειξη στις συνθέσεις τους πολλών μουσικών ειδών, όπως space rock, progressive rock, alternative rock, heavy metal, κλασσική μουσική και electronica.

Οι Μuse έχουν κυκλοφορήσει οκτώ άλμπουμ: "Showbiz" (1999), "Origin of Symmetry" (2001), "Absolution" (2003), "Black Holes and Revelations" (2006), "The Resistance" (2009), "The 2nd Law" (2012), "Drones" (2015) και το "Simulation Theory" (2018). Το συγκρότημα έχει επίσης κυκλοφορήσει και τέσσερα live albums: "Hullabaloo Soundtrack" (2002), που είναι επίσης και συλλογή από B-sides, "Absolution Tour" (2005), "HAARP" (2008) από τη συναυλία του συγκροτήματος στο Στάδιο Γουέμπλεϊ το 2007 και το Live at Rome Olympic Stadium (2014). 

Το άλμπουμ Black Holes and Revelations ήταν υποψήφιο για το Mercury Prize και έλαβε την τρίτη θέση στη λίστα των Άλμπουμ της Χρονιάς του ΝΜΕ το 2006. Οι Muse έχουν κερδίσει αρκετά μουσικά βραβεία: πέντε MTV Europe Music Awards, πέντε Q Awards, οχτώ NME Awards, δύο Brit Awards, δυο βραβεία Best British Live Act, ένα MTV Video Music Award, τέσσερα Kerrang! Awards και ένα American Music Award. Ήταν επίσης υποψήφιοι για τρία Βραβεία Γκράμι, από τα οποία κέρδισαν αυτό για το Καλύτερο Ροκ Άλμπουμ, για το πέμπτο άλμπουμ τους "The Resistance". Οι Muse έχουν πουλήσει πάνω από 20 εκατομμύρια άλμπουμ παγκοσμίως.

Γνωστά τραγούδια τους είναι Starlight,Undisclosed Desires, Unintended, Hysteria, Uprising, Plug In Baby, Blackout, Knights of Cydonia και New Born.
Νίκολα Γκρούεφσκι

Ο Νίκολα Γκρούεφσκι, , 31 Αυγούστου 1970-) είναι Σλαβομακεδόνας πολιτικός, πρώην πρωθυπουργός της Βόρειας Μακεδονίας από το 2006 έως το 2016 και φυγάς.

Τον Μάιο του 2018 καταδικάστηκε σε ποινή φυλάκισης δύο ετών με κατηγορίες διαφθοράς. Τον Νοέμβριο του 2018 διατάχθηκε να εκτίσει την ποινή του, αλλά δεν έκανε check-in με τις αρχές και αντ' αυτού διέφυγε στην Ουγγαρία, όπου ζήτησε και του χορηγήθηκε πολιτικό άσυλο.
Mor ve Ötesi

Οι Mor ve Ötesi (σημαίνει "μωβ και πέρα") είναι τουρκικό συγκρότημα εναλλακτικής ροκ μουσικής από την Κωνσταντινούπολη, το οποίο δημιουργήθηκε από τον Harun Tekin το 1995. Τα τέσσερα τρέχοντα μελή του είναι Harun Tekin (φωνητικά και ρυθμική κιθάρα), Kerem Kabadayı (ντραμς), Burak Güven (μπάσο) και Kerem Özyeğen (lead κιθάρα). Πρώην μελή ήταν ο αδελφός του Harun Tekin, Alper Tekin και ο Derin Esmer. Σημείωσαν μεγάλη επιτυχία μετά την κυκλοφορία του τραγουδιού "Bir Derdim Var". Το όνομα του συγκροτήματος είναι λογοπαίγνιο με τη λέξη "morötesi", που στα τουρκικά σημαίνει "υπεριώδης" (μωβ).
Ευστάθιος Γ΄ της Βουλώνης

Ο Ευστάθιος Γ΄ της Βουλώνης ("Eustache III de Boulogne", 1060 - 1125), Κόμης της Βουλώνης (1087 - 1125) ήταν μεγαλύτερος υιός και διάδοχος του Ευσταθίου Β΄ της Βουλώνης και της Ίδας της Λωρραίνης. Ο Ευστάθιος Γ΄ υποστήριξε την επανάσταση του Ροβέρτου Β΄ της Νορμανδίας εναντίον του αδελφού του Γουλιέλμου Ρούφου.
Δήμος κ’ Ελένη

To Δήμος κ’ Ελένη εκτενές ποίημα του Αλέξανδρου Ρίζου Ραγκαβή είναι δευτερότοκο του ελληνικού ρομαντισμού -καθώς πρωτότοκο θεωρείται Ο Οδοιπόρος του Π. Σούτσου- και προϊόν της επίδρασης που άσκησε ο βυρωνικός Giaour. Γεμάτο με τη θεματική της γυναικείας μορφής και την περιγραφή του παλικαριού να βρίθει παρομοιώσεων με εικόνες παρμένες από τη μανία των στοιχείων της φύσης, στο σύνολό του το έργο είναι μια άλλη παρουσίαση του αμαρτωλού μοναχού, ο οποίος με την ολοκλήρωση του δράματος ζητά τη γαλήνη απομακρυσμένος από την ανθρώπινη κοινωνία. Η ουσία του αιμομικτικού προτύπου του ποιήματος μάλλον αντλείται ως θεματολογία από την αιμομικτική πράξη που εν αγνοία του τέλεσε ο Οιδίποδας. Τις παρομοιώσεις χρησιμοποιεί και στην ερωτική θεματική του έργου του, καθώς βάζει τον πρωταγωνιστή του να μας παρομοιάζει την αγαπημένη του να «μοιάζει πουλί στην ελαφρότητα και άγγελος στη χάρη».
Γκιούλα Ζιβότσκι

Ο Γκιούλα Ζιβότσκι ("Gyula Zsivótzky", 25 Φεβρουαρίου 1937 – 29 Σεπτεμβρίου 2007) ήταν Ούγγρος σφυροβόλος.
Κασρ Άμρα

Το Κασρ Άμρα (Αραβικά:قصر عمرة) είναι το γνωστότερο από τα Κάστρα της Ερήμου και βρίσκεται στη σημερινή ανατολική Ιορδανία. Το κάστρο χτίστηκε στις αρχές του 8ου αιώνα (πιθανότατα μεταξύ 711 και 715) από τον Ομμαγιάδαχαλίφη Ουαλίντ Α', ο οποίος κυριαρχούσε στην περιοχή την περίδο εκείνη. Έτσι το κάστρο είναι ένα από τα σημαντικότερα παραδείγματα πρώιμης ισλαμικής τέχνης και αρχιτεκτονικής.

Το κάστρο, το οποίο χρησιμοποιήθηκε ως αναπαυτήριο από τον χαλίφη ή τους πρίγκηπές του, είναι καλυμμένο με νωπογραφίες που απεικονίζουν σκηνές κυνηγιού (θηλαστικών που έχουν προ πολλού οδηγηθεί στην εξαφάνιση από τη Μέση Ανατολή λόγω κυνηγιού), φρούτων και γυμνών γυναικών. Το κάστρο περιέχει επίσης ένα σύμπλεγμα μπάνιου με οροφή με τρεις θόλους, που προδίδει Ρωμαϊκή επιρροή.

Σήμερα το Κασρ Άμρα βρίσκεται σε χειρότερη κατάσταση σε σχέση με τα υπόλοιπα κάστρα της ερήμου, με κάποιες νωπογραφίες του να έχουν φθαρεί από γκράφιτι. Ωστόσο, βρίσκονται υπό εξέλιξη σχέδια αποκατάστασης. Ορατά είναι το πηγάδι και το υδραυλικό σύστημα.

Η εγκαταλειμένη δομή του επανακαλύφθηκε από τον Αλοίς Μούζιλ το 1898. Το κάστρο ανακηρύχθηκε Μνημείο Παγκόσμιας Κληρονομιάς της UNESCO το 1985 σύμφωνα με τα κριτήρια i), iii), και iv) («αριστούργημα ανθρώπινης δημιουργικής ιδιοφυίας», «μοναδική ή τουλάχιστον εξαιρετική μαρτυρία πολιτιστικής παράδοσης», και «αξιοσημείωτο παράδειγμα τύπου κτηρίου, αρχιτεκτονικού ή τεχνολογικού συνόλου ή τοπίου που απεικονίζει ένα σημαντικό στάδιο της ανθρώπινης ιστορίας»).
Σημαία της Σλοβενίας

[[Αρχείο:FIAV 111001.svg|20px]] Σημαία της Σλοβενίας και ναυτικό έμβλημα. Λόγος: 1:2
[[Αρχείο:FIAV 000110.svg|20px]] Έμβλημα των πολιτών και κρατικό έμβλημα. Λόγος σημαίας: 2:3
[[Αρχείο:FIAV 000001.svg|20px]] Ναυτική σημαία. Λόγος: 1:2

Η εθνική σημαία της Σλοβενίας αποτελείται από τρεις ισομεγέθεις οριζόντιες λωρίδες, χρώματος λευκού στην κορυφή, μπλε και ερυθρού, με το εθνόσημο της Σλοβενίας να βρίσκεται στην πάνω πλευρά από όπου υψώνεται η σημαία και βρίσκεται στο κέντρο ανάμεσα στη λευκή και τη μπλε λωρίδα.
Ραδάμανθυς

Ο Ραδάμανθυς στην ελληνική μυθολογία ήταν ήρωας της Κρήτης, ένας από τους γιούς του Δία και της Ευρώπης, αδελφός του Μίνωα και του Σαρπηδόνα.

Ο Ραδάμανθυς, όπως και τα αδέλφια του, ανατράφηκε από τον βασιλιά της Κρήτης Αστερίωνα, στον οποίο ο Δίας είχε εμπιστευθεί την Ευρώπη. Σύμφωνα με τοπική, περισσότερο, παράδοση, ο Ραδάμανθυς φημιζόταν για τη σοφία και για τη δίκαιη κρίση του. Σε αυτόν αποδιδόταν η σύνταξη του Κρητικού Κώδικα. Μετά τον θάνατό του λοιπόν, ο Πλούτωνας του ανέθεσε να δικάζει τους νεκρούς στον Άδη, μαζί με τον Μίνωα και τον Αιακό. Κατά μία εκδοχή, προς το τέλος του βίου του ο Ραδάμανθυς εξορίσθηκε, ίσως οικειοθελώς, από την Κρήτη, και πήγε στη Βοιωτία, όπου και πήρε ως σύζυγό του την Αλκμήνη, που είχε χηρεύσει. Κατά τον Όμηρο ο Ραδάμανθυς ταξίδεψε με πλοία των Φαιάκων στην Εύβοια αναζητώντας τον Γίγαντα Τιτυό.

Ο Ραδάμανθυς φέρεται να είχε δύο παιδιά, τον Ερυθρό και τον Γόρτυ.
Προστάτης

Ανατομία των ανδρικών αναπαραγωγικών οργάνων:1. Ουροδόχος κύστη2. Ηβική σύμφυση3. [[Πέος]]4. Σηραγγώδες σώμα5. Βάλανος6. Πόσθη7. Έξω στόμιο ουρήθρας10. Σπερματοδόχος κύστη11. Εκσπερματιστικός πόρος12. Προστάτης13. Αδένας του Cowper14. Πρωκτός15. Σπερματικός πόρος16. Επιδιδυμίδα17. [[Όρχις]]
Ο προστάτης είναι ένας μικρός αδένας των αρσενικών θηλαστικών, περιλαμβανομένων και των ανδρών, που βρίσκεται κάτω από την ουροδόχο κύστη και περιβάλλει την ουρήθρα, δηλαδή το σωληνάκι που μεταφέρει τα ούρα στο εξωτερικό περιβάλλον από την ουροδόχο κύστη μέσω του πέους. Το βάρος του προστάτη είναι περίπου 11 g (κυμαίνεται μεταξύ 7 g και 16 g) και έχει σχήμα καρυδιού.
Ξενοφών Αντωνιάδης

Ο Ξενοφών Αντωνιάδης (1914 - 2004) ήταν Έλληνας αντιναύαρχος του Λιμενικού Σώματος και συγγραφέας.
Avro Anson

Το Avro Anson ήταν Βρετανικό δικινητήριο αεροσκάφος πολλαπλών ρόλων το οποίο υπηρέτησε τόσο με την Βρετανική Βασιλική αεροπορία, όσο και με την Αεροπορία του Βρετανικού Ναυτικού και πολυάριθμες πολεμικές αεροπορίες κατά τη διάρκεια του Β’ παγκοσμίου Πολέμου και μετά το τέλος του. Ονομάστηκε προς τιμήν του Βρετανού ναυάρχου Τζωρτζ Άνσον ("George Anson") και η αρχική σχεδίαση του ήταν για να αναλάβει ρόλους ναυτικής αναγνώρισης, σύντομα όμως κρίθηκε ξεπερασμένο για αυτό το είδος αποστολών. Παρόλα αυτά, το σχέδιο διατηρήθηκε καθώς κρίθηκε κατάλληλο για την εκπαίδευση των πιλότων και των πληρωμάτων στα πολυκινητήρια αεροσκάφη και έγινε το στήριγμα του Βρετανικού Κοινοπολιτειακού Σχεδίου Εναέριας Εκπαίδευσης ("British Commonwealth Air Training Plan"). Μέχρι τον τερματισμό της παραγωγής του το 1952, το Anson κατασκευάστηκαν 8.138 αεροσκάφη στην Βρετανία από την Avro, εννέα διαφορετικών εκδόσεων, ενώ από το 1941 κατασκευάστηκαν επιπλέον 2.882 από την Καναδική "Federal Aircraft Ltd".
Αποστόλης Τότσικας

Ο Αποστόλης Τότσικας (10 Ιανουαρίου 1983) είναι Έλληνας ηθοποιός. Έγινε περισσότερο γνωστός στο τηλεοπτικό κοινό από το ρόλο του στη δραματική σειρά του Mega Channel με τον τίτλο Μαζί σου, την περίοδο 2006 - 2007.
Η Ιστορία μιας Μοναχής

Η Ιστορία μιας Μοναχής ("The Nun's Story") είναι μια δραματική έγχρωμη ταινία του 1959. Σκηνοθετήθηκε από τον Φρεντ Τσίνεμαν για την εταιρία Warner Bros. και τον πρωταγωνιστικό ρόλο διατηρεί η Όντρεϊ Χέπμπορν. Βασίζεται στο ομώνυμο μυθιστόρημα της Κάθριν Χούλμε, που με τη σειρά του βασίζεται στη ζωή της Μαρί Λουίζ Χάμπετς, μια νοσοκόμας από το Βέλγιο που έζησε ως μοναχή. Η ταινία ήταν υποψήφια για το Βραβείο Καλύτερης Ταινίας της Ακαδημίας Κινηματογράφου (Όσκαρ), καθώς επίσης υποψηφιότητα έλαβαν η σκηνοθεσία του Τσίνεμαν και η ερμηνεία της Χέπμπορν.
NTFS

To NTFS είναι το καθιερωμένο σύστημα αρχείων του λειτουργικού συστήματος Windows NT. Έχει ενσωματωθεί και στις νεότερες εκδόσεις αυτού του λειτουργικού συστήματος, δηλαδή στα Windows 2000, Windows XP, Windows Server 2003, Windows Server 2008 και Windows Vista. Αποτελεί των λέξεων New Technology File System.

Το σύστημα αρχείων NTFS έχει εκτοπίσει το προηγούμενο FAT ως το προτιμώμενο σύστημα αρχείων για τα λειτουργικά συστήματα Windows της Microsoft. Ενσωματώνει αρκετές βελτιώσεις σε σχέση με το FAT και το HPFS, όπως η καλύτερη υποστήριξη μεταδεδομένων και η χρήση προχωρημένων δομών δεδομένων με σκοπό τη βελτίωση της απόδοσης, της αξιοπιστίας και της εκμετάλλευσης του διαθέσιμου χώρου στο δίσκο, καθώς και επιπρόσθετες προσθήκες που αφορούν την ασφάλεια του συστήματος.

Τα πλεονεκτήματα χρήσης του σε σχέση με το FAT και FAT32 προκύπτουν από τις δυνατότητες του και είναι:
*ασφάλεια πρόσβασης με δικαιώματα σε φακέλους ή μεμονωμένα αρχεία.
*ανάκαμψη μετά από αστοχία γιατί η καταγραφή των transactions ολοκληρώνεται πριν την εκτέλεσή τους
*μικρότερος κατακερματισμός αρχείων.
*δεν μπορούμε να ξεκινήσουμε το σύστημα με δισκέτες DOS (το οποίο είναι και μειονέκτημα).
Βαλίος

Στην ελληνική μυθολογία με το όνομα Βαλίος αναφέρονται τα ακόλουθα δύο όντα:

# Το ένα από τα δύο αθάνατα άλογα του Αχιλλέα. Γονείς του, όπως και του άλλου αλόγου, του Ξάνθου, ήταν η Ποδάργη και ο Ζέφυρος. Ο θεός Ποσειδώνας χάρισε τον Βαλίο στον Πηλέα, πατέρα του Αχιλλέα, ως γαμήλιο δώρο. Μετά τον θάνατο και του Αχιλλέα, τα δύο άλογα υπηρέτησαν, έπειτα από εντολή του θεού Δία, τον Νεοπτόλεμο. Ο Διόδωρος αναφέρει ότι σύμφωνα με την παράδοση τα άλογα αυτά ήταν αρχικά Τιτάνες, σύμμαχοι του θεού Δία και του θεού Ποσειδώνα, που αξίωσαν κατά τη διάρκεια της Τιτανομαχίας να μεταμορφωθούν σε άλογα.
# Το ένα από τα σκυλιά του Ακταίωνα.

Ο Όμηρος αναφέρεται στον Βάλιο στην 16η ραψωδία της Ιλιάδας:

Αναφορά στα μυθικά άλογα του Αχιλλέα γίνεται και από τον Κωνσταντίνο Καβάφη στο ποίημα «"Τα άλογα του Αχιλλέως"».
Άμυκος

Η τιμωρία του Αμύκου. Ερυθρόμορφη [[υδρία]] από τη [[Λουκανία]], τέλη 4ου αιώνα π.Χ., Εθν.Βιβλιοθήκη Γαλλίας (Παρίσι).
Στην ελληνική μυθολογία με το όνομα Άμυκος αναφέρονται τα ακόλουθα πρόσωπα:
# Γιος του Ποσειδώνα και της Νύμφης Μελίας ή Πελίας, βασιλιάς των Βεβρύκων στη Βιθυνία. Ο Άμυκος ήταν ένας βάναυσος γίγαντας, θεωρούμενος ως ο «πατέρας» της πυγμαχίας, και μάλιστα της τεχνικής πυγμαχίας. Υποχρέωνε κάθε ξένο που ερχόταν στη χώρα του να πυγμαχήσει μαζί του, τον νικούσε εξαιτίας της υπερφυσικής του δυνάμεως και μετά τον σκότωνε. Στην Αργοναυτική εκστρατεία, ένα ήταν ο πυγμαχικός αγώνας ανάμεσα στον Άμυκο και τον Πολυδεύκη: Μόλις οι Αργοναύτες προσορμίσθηκαν στη ακτή της Βιθυνίας, ο Άμυκος εμφανίσθηκε ζητώντας να πυγμαχήσει με τον δυνατότερο από αυτούς. Ο Πολυδεύκης δέχθηκε να αγωνισθεί μαζί του, τον νίκησε και τον σκότωσε "«πλήξας κατά τον αγκώνα»" ("Βιβλιοθήκη Απολλοδώρου", Α 90, 20, και Απολλωνίου "Αργοναυτικά", Β 1). Ο Θεόκριτος όμως περιγράφει πολύ πιο ειδυλλιακά το επεισόδιο ("Διόσκουροι" 22, 27): Οι Διόσκουροι (ο Κάστορας και ο Πολυδεύκης), μετά τον κατάπλου τους στη χώρα του Αμύκου, τον συνάντησαν σε ένα δάσος ντυμένο με τη λεοντή του και ξαπλωμένο δίπλα σε μια πηγή από την οποία δεν τους άφηνε να πιουν αν πρώτα δεν πυγμαχούσε μαζί του ο δυνατότερος. Ο Πολυδεύκης αποδέχθηκε την πρόκληση και κάλεσε όλους τους Αργοναύτες να παρασταθούν στον αγώνα. Νίκησε ο Πολυδεύκης, αλλά αντί να σκοτώσει τον Άμυκο (όπως ήταν η αμοιβαία συμφωνία τους), τον έβαλε να ορκισθεί στον πατέρα του, τον θεό Ποσειδώνα, ότι δεν θα προκαλούσε πλέον κανένα ξένο για πυγμαχία με σκοπό την εξόντωσή του. Επίσης, ο Επίχαρμος (στην κωμωδία του «`Αμυκος»), ο Σοφοκλής (επίσης σε ομώνυμο σατιρικό δράμα του) και ο επικός ποιητής Πείσανδρος εμφανίζουν τον ηττημένο Άμυκο να δεσμεύεται από τον Πολυδεύκη με αυτό τον όρκο. Σε λάρνακα στο Μουσείο της Ρώμης εικονίζεται η άφιξη των Αργοναυτών στην ακτή της Βιθυνίας και το δέσιμο του Αμύκου από τον Πολυδεύκη σε κορμό δέντρου. Πάνω σε ετρουσκικό τεφροδόχο αγγείο εικονίζεται επίσης η τιμωρία του Αμύκου, ενώ πάνω σε καθρέφτη απεικονίζονται ο Πολυδεύκης και ο Άμυκος έτοιμοι για τον αγώνα. Σύμφωνα με άλλη εκδοχή, στα παραπάνω ήρωας ήταν όχι ο Πολυδεύκης, αλλά ο αρχηγός των Αργοναυτών, ο Ιάσονας, γιατί στη Βιθυνία η τοποθεσία όπου υποτίθεται ότι έγινε ο αγώνας ονομαζόταν «Ιάσονος δόρυ».
# Κένταυρος, γιος του Οφίωνα. Σκότωσε τον Λαπίθη Κελάδοντα στον γάμο του Πειρίθου και στη συνέχεια σκοτώθηκε ο ίδιος από τον Λαπίθη Πεδάτο (Οβιδίου "Μεταμορφώσεις", ΧΙΙ 245)
# Γιος του Τάλω, που έδιωξε τον Ιδομενέα από την Κρήτη.
# Μάντης, γιος του Ελάτου (Υγίνου "Fabulae", 128)
# Τρωαδίτης, σύζυγος της Θεανώς και πατέρας του Μίμαντα (Βιργιλίου "Αινειάδα, Χ 704).
# Γιος του Πριάμου που, μαζί με τον αδελφό του Δώρο, ακολούθησε τον Αινεία στην Ιταλία, όπου εγκαταστάθηκαν στο Λάτιο ως άποικοι. Ο Άμυκος αυτός σκοτώθηκε από τον Τύρνο, βασιλιά των Ροτόλων, ο οποίος ξεσήκωσε τους ντόπιους και αντιστάθηκαν στον Αινεία ("Αινειάδα", Ι 221, V 297, XII 509).
Λίβερπουλ ΦΚ

Η Λίβερπουλ ΦΚ (αγγλικά: "Liverpool F.C.") ή απλά "Λίβερπουλ", είναι επαγγελματική ποδοσφαιρική ομάδα με έδρα την πόλη του Λίβερπουλ. Αγωνίζεται στην Πρέμιερ Λιγκ, είναι ένας από τους πιο πετυχημένους ποδοσφαιρικούς συλλόγους του κόσμου. Έχει κερδίσει 19 φορές το πρωτάθλημα Αγγλίας, 15 φορές το Community Shield, 7 φορές το Κύπελλο και 8 το Λιγκ Καπ, ενώ εκτός συνόρων έχει κερδίσει 6 φορές το Τσάμπιονς Λιγκ, 3 φορές το Γιουρόπα Λίγκ, 1 Παγκόσμιο Κύπελλο Συλλόγων και 4 φορές το Σούπερ Καπ Ευρώπης.

Ο σύλλογος ιδρύθηκε στις 3 Ioυνιου του 1892. Ιδρυτής ήταν ο ιδιοκτήτης του γηπέδου Άνφιλντ ("Anfield") Τζον Χούλντινγκ, ο οποίος αποφάσισε την ίδρυση ενός ποδοσφαιρικού συλλόγου όταν η Έβερτον έφυγε από το γήπεδο του λόγω ασυμφωνίας στο ενοίκιο. Η Λίβερπουλ πήρε μέρος στο Αγγλικό πρωτάθλημα 2 χρόνια αργότερα.

Ο σύλλογος έχει συνδεθεί με δύο από τις μεγαλύτερες τραγωδίες του ποδοσφαίρου. Η πρώτη έγινε το 1985 στον τελικό του Κυπέλλου Πρωταθλητριών στο γήπεδο Χέιζελ ("Heysel") όπου 39 οπαδοί ποδοπατήθηκαν. Η δεύτερη έγινε στο Χίλσμπορο ("Hillsborough") των 1989 όπου 96 άνθρωποι έχασαν τη ζωή τους και 766 τραυματίσθηκαν. Μετά τα γεγονότα στο Χέιζελ οι αγγλικοί ποδοσφαιρικοί σύλλογοι τιμωρήθηκαν με αποκλεισμό από τις ευρωπαϊκές διοργανώσεις για 5 χρόνια, ενώ η Λίβερπουλ για έξι.
Ζ3

Η Z3 του Konrad Zuse ήταν ο πρώτος προγραμματιζόμενος υπολογιστής του κόσμου, και παρόλο που δεν διέθετε την εντολή διακλάδωσης υπό συνθήκη, πληροί τα κριτήρια ορισμού ενός υπολογιστή που είναι "Τιούρινγκ-πλήρης (Turing complete)".
Η Z3 κατασκευάστηκε με 2.200 ηλεκτρονόμους, είχε συχνότητα ρολογιού από 5 έως 10 Hz, και μήκος λέξης 22 bit. Οι υπολογισμοί γίνονταν σε δυαδική αριθμητική κινητής υποδιαστολής. Η μηχανή ολοκληρώθηκε το 1941 (στις 12 Μαΐου) του ίδιου 
χρόνου παρουσιάστηκε με επιτυχία σε κοινό επιστημόνων στο Βερολίνο. 

Ο αυθεντικός Z3 καταστράφηκε το 1943 κατά τη διάρκεια συμμαχικού βομβαρδισμού στο Βερολίνο. Ένα πλήρες λειτουργικό αντίγραφο κατασκευάστηκε την δεκαετία του 1960 από την εταιρία του Κόνραντ Τσούζε και εκτίθεται στο Γερμανικό Μουσείο του Μονάχου και στο Γερμανικό Τεχνολογικό Μουσείο του Βερολίνου. Το 1998 αποδείχτηκε ότι η Z3 είναι »"Turing complete"«.
thumb|Aναμνηστική πλάκα για τον υπολογιστή Ζ3 στην οδό Methfesselstraße 7 Berlin-Kreuzberg 
Στο Βερολίνο (Κρόιτσμπεργκ), στο σπίτι όπου κατασκευάστηκε και λειτούργησε ο πρώτος υπολογιστής Ζ3, υπάρχει σήμερα αναμνηστική πλάκα.
Ιωάννης Εμμανουήλ

Χειρόγραφο του Ιωάννη Εμμανουήλ (παρακλητικός λόγος εις υπεραγίαν Θεοτόκον υπέρ Ρήγα Βελεστινλή) που συντάχθηκε στον [[Πύργος Νεμπόισα|Πύργο Νεμπόισα]] της φυλάκισής του (Ιούνιος) [[1798]], [[Γεννάδειος Βιβλιοθήκη]].
Ο Ιωάννης Εμμανουήλ (Καστοριά, 1774 - Βελιγράδι, 24 Ιουνίου 1798) ήταν Έλληνας φοιτητής της ιατρικής στη Βιέννη, ο οποίος υπήρξε στενός συνεργάτης και συμμάρτυρας του Ρήγα Φεραίου.
Κλεμμένα Όνειρα

Κλεμμένα Όνειρα (αναγραμμένο ως Κλεμμένα Όν3ιρα) είναι ελληνική δραματική τηλεοπτική σειρά, παραγωγής 2011-2015, που δημιουργήθηκε από τον Δημήτρη Αρβανίτη και προβλήθηκε από τον τηλεοπτικό σταθμό Mega Channel από τις 11 Δεκεμβρίου του 2011 μέχρι τις 3 Απριλίου του 2015. Τη βασική ιδέα της ιστορίας είχε ο Δημήτρης Αρβανίτης ενώ στην ανάπτυξη του σεναρίου συνεργάστηκαν ο Γιώργος Κρητικός, ο Ευριπίδης Διονυσιάδης και η Άννα Αδριανού. Την σκηνοθεσία των τριών πρώτων κύκλων μαζί με τον Δημήτρη Αρβανίτη ανέλαβαν ο Θανάσης Ιατρίδης και ο Γιάννης Σπυρώνης. Την σκηνοθεσία του τέταρτου κύκλου της σειράς επιμελήθηκε η Ρέινα Εσκενάζυ. 

Η σειρά παρουσιάζει τις ζωές δύο ετεροθαλών αδερφών που έρχονται κοντά χωρίς να γνωρίζουν την πραγματική μεταξύ τους σχέση. Τα "Κλεμμένα Όνειρα" προβλήθηκαν για τέσσερις τηλεοπτικές σεζόν και αποτελούνται συνολικά από 526 επεισόδια. Ενώ αρχικά η σειρά επρόκειτο να ολοκληρωθεί σε 200 επεισόδια, τελικά η μεγάλη επιτυχία σε νούμερα τηλεθέασης οδήγησε τους ιθύνοντες του σταθμού και της εταιρείας παραγωγής να ανανεώσουν τη σειρά για παραπάνω επεισόδια. Ο πρώτος κύκλος της σειράς έκανε πρεμιέρα στις 11 Δεκεμβρίου του 2011 και ολοκληρώθηκε την 1η Ιουνίου του 2012, σε 125 επεισόδια. Ο δεύτερος κύκλος ξεκίνησε στις 5 Νοεμβρίου του 2012 και σταμάτησε στις 31 Μαΐου του 2013, σε 148 επεισόδια. Ο τρίτος κύκλος έκανε πρεμιέρα στις 28 Οκτωβρίου του 2013 και ολοκληρώθηκε μετά από 165 επεισόδια στις 27 Ιουνίου του 2014. Ενώ αρχικά είχε αποφασιστεί πως η σειρά θα ολοκληρωθεί τον καλοκαίρι του 2014, τελικά ανανεώθηκε και για τέταρτη σεζόν. Ο τέταρτος και τελευταίος κύκλος της σειράς φέρει τον τίτλο Κλεμμένα Όνειρα: Η Τελευταία Πράξη, με το καστ να είναι αρκετά διαφορετικό με αυτό των προηγούμενων κύκλων. Η τελευταία αυτή σεζόν της σειράς έκανε πρεμιέρα την 1η Δεκεμβρίου του 2014 ενώ η σειρά ολοκληρώθηκε οριστικά στις 3 Απριλίου του 2015. Η προβολή της σειράς γινόταν κατά τη διάρκεια του πρώτου και δεύτερου κύκλου στην απογευματινή ζώνη του Mega Channel στις 19:00. Στην πρεμιέρα του 3ου κύκλου, η σειρά άλλαξε ζώνη προβολής και πλέον μεταδιδόταν στην prime time στις 21:15. Τέλος η προβολή του τέταρτου κύκλου γινόταν στην απογευματινή ζώνη του σταθμού στις 19:00 με εξαίρεση την πρεμιέρα του 4ου κύκλου που ήταν στις 18:00 με διπλό επεισόδιο. Κατά τη διάρκεια των τεσσάρων χρόνων προβολής, στη σειρά συμμετείχαν συνολικά 210 ηθοποιοί. Ο χαρακτήρας με την μακροβιότερη παρουσία στο καστ της σειράς ήταν αυτός του "Σταύρου Χαλκιά" που υποδυόταν ο Κωνσταντίνος Λάγκος και συμμετείχε από το πρώτο μέχρι και το τελευταίο επεισόδιο. Ηθοποιοί που επίσης είχαν μεγάλη χρονικά παρουσία στη σειρά ήταν η Αθηνά Οικονομάκου, η Ελισάβετ Μουτάφη, η Μυρτώ Αυγερινού, ο Αλέξανδρος Σταύρου, ο Ορφέας Παπαδόπουλος, η Λίλη Τσεσματζόγλου, η Βάσω Λασκαράκη, η Άννα Αδριανού και ο Ορέστης Τρίκας. Πρωταγωνιστικούς χαρακτήρες, που προστέθηκαν στο καστ της σειράς κατά τη διάρκεια προβολής της, είχαν ο Παναγιώτης Μπουγιούρης, η Κωνσταντίνα Κλαψινού, ο Νίκος Πουρσανίδης, η Αννίτα Κούλη και η Κατερίνα Γερονικολού.

Η σειρά προβάλλεται καθημερινά στις 15:00 το μεσημέρι μετά από 1 χρόνο της επαναλειτουργίας του MEGA Channel.
Γιώργος Κατσικογιάννης

Ο Γιώργος Κατσικογιάννης (γεν. Αθήνα, 5 Σεπτεμβρίου 1988) είναι Έλληνας ποδοσφαιριστής, που αγωνίζεται στη θέση του μέσου. Προέρχεται από γνωστή ποδοσφαιρική οικογένεια του Αιγάλεω, αφού είναι γιος του Γιάννη Κατσικογιάννη και ανηψιός του Παναγιώτη Κατσικογιάννη, οι οποίοι έκαναν μεγάλη καριέρα στο πρωτάθλημα της Α΄Εθνικής κατά τη δεκαετία του '80, με τα χρώματα του Εθνικού Πειραιά. Στο ξεκίνημά του θεωρήθηκε ως ένας από τους ταλαντούχους και ανερχόμενους νέους ποδοσφαιριστές. 

Ξεκίνησε από τις "Ακαδημίες" του Ολυμπιακού Πειραιά σε ηλικία 12 ετών και το καλοκαίρι του 2007 υπέγραψε επαγγελματικό συμβόλαιο, λαμβάνοντας μέρος στο πρωτάθλημα της Σούπερ Λίγκας της ίδιας περιόδου (2007-2008), όταν οι Πειραιείς κατάκτησαν το νταμπλ. Την επόμενη διετία αγωνίσθηκε με την ομάδα του Λεβαδειακού επίσης στη Σούπερ Λίγκα, ενώ τον Ιανουάριο του 2010 παραχωρήθηκε σαν δανεικός στον ΟΦΗ όπου έμεινε για για μιάμιση χρονιά, κερδίζοντας την άνοδο στην Α΄ Εθνική μέσω της διαδικασίας των Πλέι-Οφ. Μετά τον ΟΦΗ επέστρεψε στη Σούπερ Λίγκα με τη φανέλα της Δόξα Δράμας (περίοδος 2011-12) και από το καλοκαίρι του 2012 αγωνίστηκε για λογαριασμό της Καλλιθέας, στη Football League. Το καλοκαίρι του 2019 υπέγραψε συμβόλαιο με το Αιγάλεω, την ομάδα που έπαιξε επί σειρά ετών ο θείος του. Το 2020 αγωνίζεται με τα χρώματα του Μαρκό.
Scorpions

Οι Scorpions είναι ένα ροκ συγκρότημα από το Αννόβερο της Γερμανίας. Σχηματίστηκε το 1965 από τον κιθαρίστα Ρούντολφ Σένκερ, ο οποίος είναι το μόνο σταθερό μέλος της μπάντας. Το συγκρότημα έγινε γνωστό κατά τη δεκαετία του 1980, έπειτα από την μεγάλη μουσική επιτυχία του, κυρίως μέσα από τα τραγούδια "Rock You Like a Hurricane", "Νo one Like You", "Send me an Angel", "Still Loving You" και "Wind of Change". Η μπάντα είναι ταξινομημένη στην 40ή θέση, στον κατάλογο του VH1 με τις μεγαλύτερες μπάντες της ροκ μουσικής σκηνής. Eπίσης, τo "Rock You Like a Hurricane" βρίσκεται στη 18η θέση του καταλόγου του VH1, με τα 100 καλύτερα ροκ κομμάτια. Στις 24 Ιανουαρίου 2010, μετά από 46 χρόνια εκτελέσεων, η μπάντα ανακοίνωσε ότι θα αποσυρθεί μετά από μια περιοδεία για την υποστήριξη του νέου τους άλμπουμ Sting in the Tail. Στο τέλος της περιοδείας όμως το συγκρότημα αποφάσισε πως τελικά δεν θα αποσυρθεί αλλά θα συνεχίσει. H μπάντα έχει πουλήσει πάνω από 180 εκατομμύρια άλμπουμ σε όλο τον κόσμο.
2489 Σουβόροφ

Ο 2489 Σουβόροφ (ρωσ. "Суворов", αγγ. "Suvorov") είναι αστεροειδής της Κύριας Ζώνης Αστεροειδών. Ανακαλύφθηκε στις 11 Ιουλίου 1975 από τη Σοβιετική αστρονόμο Λιουντμίλα Τσιόρνιχ και πήρε το όνομά του από τον Ρώσο στρατηγό Αλεξάντερ Βασίλεβιτς Σουβόροφ. Έχει απόλυτο μέγεθος (όπως ορίζεται για το Ηλιακό Σύστημα) 12.
Μάχη του Κιέβου

Η Μάχη του Κιέβου διεξήχθη στο Κίεβο, στην Ουκρανία, από τις 7 Ιουλίου-26 Σεπτεμβρίου 1941. Με αυτήν την νίκη, οι Γερμανοί κατάφεραν να νικήσουν το Νοτιο-δυτικό Μέτωπο της ΕΣΣΔ, ενώ οι Σοβιετικοί έχασαν μια, πολύ σημαντική για αυτούς, πόλη και χώρα.
Μονή Σκαφιδιάς

Η γυναικεία Ιερά Μονή Σκαφιδιάς είναι Ορθόδοξο Ελληνικό μοναστήρι αφιερωμένο στην Κοίμηση της Θεοτόκου και βρίσκεται στον Νομό Ηλείας, στην Τοπική Κοινότητα Σκαφιδιάς, στα 12 χλμ. έξω από την πόλη του Πύργου. Υπάγεται στην Ιερά Μητρόπολη Ηλείας και Ωλένης.
Ρεξισμός

225px|right|thumb|Η σημαία του κόμματος "Christus Rex", το οποίο υπήρξε η πολιτική έκφραση του ρεξισμού.
Ρεξισμός ονομάζεται το φασιστικό κίνημα που αναπτύχθηκε στο Βέλγιο υπό την ηγεσία του Λεόν Ντεγκρέλ κατά τα τελευταία χρόνια του Μεσοπολέμου, ενώ στη συνέχεια υποστήριξε ενεργά την κατάκτηση της χώρας από το Τρίτο Ράιχ.

Η επιρροή του υπήρξε σημαντική κυρίως στις γαλλόφωνες νότιες επαρχίες του Βελγίου (Βαλλονία), απ' όπου προερχόταν και η πλειοψηφία των στελεχών του. Στον ολλανδόφωνο βορρά (Φλάνδρα) η Άκρα Δεξιά εκφραζόταν από την εθνικοσοσιαλιστική "Εθνική Ένωση".
Θαλάσσιο Πάρκο Ζακύνθου

Το Εθνικό Θαλάσσιο Πάρκο Ζακύνθου ιδρύθηκε το 1999 και περιλαμβάνει τον κόλπο του Λαγανά, στις νότιες ακτές της Ζακύνθου, στο Ιόνιο Πέλαγος. Η περιοχή αποτελεί τμήμα του δικτύου προστατευόμενων περιοχών Natura 2000. Το θαλάσσιο πάρκο Ζακύνθου είναι το πρώτο πάρκο τέτοιου είδους που ιδρύθηκε στην Ελλάδα αλλά και την Μεσόγειο για την προστασία της θαλάσσιας χελώνας Καρέττα καρέττα.

Η προστατευόμενη περιοχή περιλαμβάνει την θαλάσσια έκταση και τις νησίδες του κόλπου του Λαγανά, τις παραλίες ωοτοκίας της θαλάσσιας χελώνας και μία παράκτια ζώνη, που περιβάλει αυτές, τον υγροβιότοπο της Λίμνης Κεριού, το Μαραθωνήσι και τις Νήσους Στροφάδες, που βρίσκονται περίπου πενήντα χιλιόμετρα νοτίως της Ζακύνθου. Διοικητικά υπάγεται στο Δημοτικό Διαμέρισμα Παντοκράτορος του πρώην Δήμου Λαγανά.

Το οικοσύστημα αποτελεί περιοχή ωοτοκίας της θαλάσσιας χελώνας, ενώ περιλαμβάνει και συστήματα αμμοθινών, υποθαλάσσια λιβάδια Ποσειδωνίας (Posidonia oceanica) και παράκτια οικοσυστήματα. Σ' αυτά απαντώνται εκατοντάδες είδη σπάνιας χλωρίδας και πανίδας.
Πάπας Δάμασος Α΄

Ο Πάπας Δάμασος Α΄ ("Papa Dâmaso I", 305 – 11 Δεκεμβρίου 384) ήταν Πάπας της Ρωμαιοκαθολικής Εκκλησίας από το 366 μέχρι και τον θάνατό του το 384.
Θάλασσα της Γαλιλαίας

Η Θάλασσα της Γαλιλαίας, γνωστή και ως Λίμνη Γεννησαρέτ, λίμνη Τιβεριάδα ή Θάλασσα της Κινέρετ (ή Κιννέρετ ή Χενερέθ) είναι στην ουσία λίμνη που βρίσκεται μεταξύ Ισραήλ και Συρίας, παρά τα υψίπεδα του Γκολάν που δεσπόζουν την περιοχή. Η έκτασή της φθάνει τα 166 τ.χλμ. και η μέση στάθμη της βρίσκεται 205 μέτρα κάτω από την επιφάνεια της Μεσογείου, παρουσιάζοντας έτσι αρνητικό υψόμετρο. Είναι η χαμηλότερη λίμνη γλυκέων υδάτων στον κόσμο. Το μέγιστο μήκος από Β. προς Ν. είναι 20,8 χλμ. και το μέγιστο πλάτος 11,2 χλμ., λίγο βορειότερα του μέσου, προσδίδοντας σχήμα ανεστραμμένου αχλαδιού. Το συνολικό ανάπτυγμα της ακτής φθάνει τα 53 χλμ.. Το δε μέγιστο βάθος της είναι 47 μ., που βρίσκεται στο ΒΔ. τμήμα της.

Η Θάλασσα της Γαλιλαίας τροφοδοτείται με νερό στο βόρειο τμήμα της κυρίως από τον Ιορδάνη ποταμό ο οποίος υπερχειλίζοντάς την στο νότιο μέρος συνεχίζει στη Νεκρά Θάλασσα όπου και εκβάλει. Πρόκειται για την βιβλική λίμνη της Γεννησαρέτ ή λίμνη της Τιβεριάδας.

Στη Παλαιά Διαθήκη αναφέρεται ως θάλασσα της Χενερέθ, πριν την εξορία των Ιουδαίων στη Βαβυλώνα, περί τον 6ο αιώνα π.Χ. και με αυτή την ονομασία (Κινερέτ) αναφέρεται σήμερα από τους Ισραηλίτες. Λίμνη της Γεννησαρέτ αναφέρεται μετά την επιστροφή των Ιουδαίων. Το όνομα λίμνη Τιβεριάδας εμφανίστηκε στο τέλος του 1ου αιώνα μ.Χ. και το πήρε από τη πόλη Τιβεριάδα η οποία κτίστηκε στις όχθες της. Οι Άραβες την αποκαλούν Μπαρταμπαπρίγια.
Πάτρικ Κλάιφερτ

Ο Πάτρικ Κλάιφερτ ("Patrick Stephan Kluivert", 1 Ιουλίου 1976) είναι Ολλανδός πρώην ποδοσφαιριστής, και νυν προπονητής της ομάδας νέων της ΦΚ Τβέντε. Έπαιξε ως επιθετικός για τον ΑΦΚ Άγιαξ, τη ΑΚ Μίλαν, τη Μπαρτσελόνα, τη Νιουκάστλ, τη Βαλένθια, την Αιντχόφεν και τη Λιλ. Συμμετείχε με την εθνική ομάδα της Ολλανδίας από το 1994 ως το 2004 και είναι ο πρώτος σκόρερ της με 40 γκολ. Το 2004, συμπεριλήφθηκε στο FIFA 100, μια λίστα με τους 125 καλύτερους εν ζωή ποδοσφαιριστές που επέλεξε ο Πελέ.
Αντόνιο Σαλιέρι

μικρογραφία|Salieri's march
Ο Αντόνιο Σαλιέρι ("Antonio Salieri", 18 Αυγούστου 1750 – 7 Μαΐου 1825) ήταν Ιταλός συνθέτης κλασικής μουσικής, μαέστρος και παιδαγωγός. Γεννήθηκε στο Legnago, νότια της Βερόνας, στη Δημοκρατία της Βενετίας, και πέρασε την ενήλικη ζωή και την καριέρα του ως υπήκοος των Αψβούργων.

Ο Σαλιέρι ήταν βασικός συντελεστής στην ανάπτυξη της όπερας του 18ου αιώνα. Ως φοιτητής του Γκάσμαν και προστατευόμενος από του Γκλουκ, ο Σαλιέρι ήταν ένας κοσμοπολίτης συνθέτης που έγραψε όπερες σε τρεις γλώσσες, βοηθώντας στην ανάπτυξη και διαμόρφωση πολλών από τα χαρακτηριστικά του λεξιλογίου της σύνθεσης, και η μουσική του άσκησε ισχυρή επιρροή στους σύγχρονους συνθέτες.

Με την υποστήριξη του Γκλουκ κατέλαβε τη θέση του διευθυντή της ιταλικής όπερας και της βασιλικής ορχήστρας στη Βιέννη, όπου κυριάρχησε στην ιταλόγλωσση όπερα. Κατά τη διάρκεια της καριέρας του έγραψε έργα για όπερες στο Παρίσι, τη Ρώμη και τη Βενετία και τα δραματικά του έργα εκτελέστηκαν ευρέως σε όλη την Ευρώπη κατά τη διάρκεια της ζωής του. Ως αυστριακός αυτοκρατορικός συνθέτης ("Kapellmeister") από το 1788 έως το 1824, ήταν υπεύθυνος για τη μουσική στο βασιλικό παρεκκλήσιο και το παρακείμενο σχολείο. Ακόμη και όταν τα έργα του έπαψαν να ανεβαίνουν στη σκηνή και αφού σταμάτησε να γράφει νέες όπερες μετά το 1804, παρέμεινε ένας από τους σημαντικότερους και περιζήτητους καθηγητές της γενιάς του και η επιρροή του γινόταν αισθητή σε κάθε πτυχή της μουσικής ζωής της Βιέννης. Ο Λιστ, ο Σούμπερτ και ο Μπετόβεν ήταν μεταξύ των πιο διάσημων μαθητών του.

Έγραψε συνολικά 39 όπερες, εκκλησιαστική μουσική και μουσική δωματίου, ορατόρια, καντάτες και χορωδιακά έργα. Η μουσική του εξαφανίστηκε αργά από το ρεπερτόριο μεταξύ των ετών 1800 και 1868 και σπάνια ακουγόταν μετά από αυτή την περίοδο μέχρι την αναβίωση της φήμης του στα τέλη του 20ού αιώνα. Η αναβίωση αυτή οφειλόταν στη δραματική και εξαιρετικά φανταστική απεικόνισή του στο έργο του Πήτερ Σάφερ «"Amadeus"» (1979) και στην κινηματογραφική εκδοχή του 1984. Ο θάνατος του Μότσαρτ το 1791 σε ηλικία 35 ετών ακολουθήθηκε από φήμες ότι ο ίδιος και ο Σαλιέρι ήταν αντίπαλοι και ότι ο Σαλιέρι είχε δηλητηριάσει τον νεότερο συνθέτη, ωστόσο είναι πιθανότερο ότι ήταν τουλάχιστον αμοιβαίως σεβαστοί ομότεχνοι. Οι κατηγορίες πάντως προς το πρόσωπο του είχε ως συνέπεια να εμφανίσει σημαντικά ψυχολογικά προβλήματα στην μετέπειτα ζωή του.
Τσουάνγκ

thumb|200px|Τσουάνγκ της Κίνας.
Οι Τσουάνγκ είναι ένας αυτόχθων λαός της νότιας Κίνας. Ο συνολικός πληθυσμός τους ανέρχεται σε σχεδόν 18 εκατομμύριο άτομα (2010) και είναι η μεγαλύτερη εθνική μειονότητα της Κίνας. Οι περισσότεροι ζουν στη Αυτόνομη Περιφέρεια Κουανγκσί Τσουάνγκ, ενώ οι υπόλοιποι στην Γιουνάν και την Κουανγκτόνγκ. Ομιλούν τη γλώσσα τσουάνγκ, οι οποία ανήκει στην οικογένεια των Σινοθιβετικών γλωσσών. Είναι κυρίως ταοϊστές ή βουδιστές.
Γιάννης Γκέσιος

Ο Γιάννης Γκέσιος, γεννημένος στις 3 Αυγούστου 1988 στην Έδεσσα , είναι Έλληνας ποδοσφαιριστής που αγωνίζεται ως επιθετικός. Ανήκει στον Αλμωπό Αριδαίας και αγωνίζεται στο επαγγελματικό πρωτάθλημα της Φούτμπολ Λιγκ.

Έχει 20 συμμετοχές και 4 τέρματα στο πρωτάθλημα της Α΄ Εθνικής κατηγορίας (Σούπερ Λιγκ 1) με τις φανέλες των Άρη Θεσσαλονίκης και Α.Ο. Κέρκυρα.
Μπλάνκα Βλάσιτς

Η Μπλάνκα Βλάσιτς ("Blanka Vlašić", 8 Νοεμβρίου 1983) είναι αθλήτρια του άλματος εις ύψος από την Κροατία. 

Έχει κερδίσει χρυσά μετάλλια σε παγκόσμια πρωταθλήματα ανοιχτού και κλειστού στίβου και το ασημένιο μετάλλιο στους Ολυμπιακούς Αγώνες του Πεκίνου. Ήταν πρωταθλήτρια Ευρώπης το 2010.

Είναι η κάτοχος του εθνικού ρεκόρ Κροατίας στο συγκεκριμένο άθλημα (2.08 μ. στον ανοικτό στίβο και 2.06μ στον κλειστό στίβο)(2011).
Σταντ ντε λα Μοσσόν

Το Σταντ ντε λα Μοσσόν είναι ποδοσφαιρικό γήπεδο στην πόλη Μονπελιέ της Γαλλίας. Αποτελεί έδρα της Μονπελιέ ΣΚ, ομάδας που αγωνίζεται στην Λιγκ 1, και έχει χωρητικότητα 32.900 θέσεων. Νωρίτερα ήταν ένα ποδοσφαιρικό γήπεδο 16.000 θέσεων, το οποίο όμως ξαναχτίστηκε από την αρχή το 1998 για να υποδεχτεί 6 αγώνες του 1998 FIFA World Cup. Χρησιμοποιήθηκε επίσης ως γήπεδο για αγώνες της φάσης των ομίλων του Παγκοσμίου Κυπέλλου Ράγκμπι του 2007 στην Γαλλία.
Νταμαβάντ

thumb|280px|Αεροφωτογραφία του Νταμαβάντ το φθινόπωρο
Το όρος Νταμαβάντ (στα περσικά دماوند) είναι ένα πιθανώς ενεργό ηφαίστειο και η υψηλότερη κορυφή του Ιράν, με υψόμετρο 5.623 μέτρα. Βρίσκεται στο μέσο της οροσειράς Ελμπρούζ και είναι το ψηλότερο σημείο στην Μέση Ανατολή και το ψηλότερο ηφαίστειο της Ασίας. Είναι πιθανώς ενεργό ηφαίστειο, καθώς στο βουνό υπάρχουν φουμαρόλες απ'όπου εξέρχεται θείο. Το βουνό βρίσκεται κοντά στην ακτή της Κασπίας θάλασσας, 66 χιλιόμετρα βορειοανατολικά της Τεχεράνης.

Το βουνό δημιουργήθηκε ως αποτέλεσμα ηφαιστειακής δραστηριότητας στο Πλειστόκαινο. Το ίδιο συνέβη και στα όρη Αραράτ, Σαχάντ και Αλβάντ στη Μέση Ανατολή. Όπως και άλλα στρωματοηφαίστεια, το Νταμαβάντ έχει κωνικό σχήμα.

Στην ιστορία του Ιράν, το Νταναβάντ ήταν σύμβολο και συνώνυμου του Ιράν. Στην περσική μυθολογία, το όρος Νταμαβάντ ήταν ανάλογο του όρους Όλυμπος.
Ρωσική ποδοσφαιρική Πρέμιερ-Λίγκα

Η Ρωσική ποδοσφαιρική Πρέμιερ-Λίγκα (ρωσικά: Российская футбольная Премьер-Лига, РФПЛ) είναι μία μη κερδοσκοπική οργάνωση στη Ρωσία η οποία έχει υπό τη σκέπη της όλα τα επαγγελματικά ποδοσφαιρικά σωματεία της χώρας και το Πρωτάθλημα Ρωσίας, υπό την εποπτεία της Ρωσικής Ποδοσφαιρικής Ένωσης (РФС). Άρχισε να δραστηριοποιείτε το 2002 και σκοπό έχει να συντονίζει τα επαγγελματικά ποδοσφαιρικά πρωταθλήματα. Το 2003, η Ρωσική ποδοσφαιρική Πρέμιερ-Λίγκα διοργάνωσε το Λιγκ Καπ Ρωσίας.
Λίζε Μάιτνερ

Η Λίζε Μάιτνερ ("Elise Meitner", 7 Νοεμβρίου 1878 - 27 Οκτωβρίου 1968) ήταν Αυστριακή φυσικός, η οποία εργάστηκε στον τομέα της Πυρηνικής Φυσικής και της πυρηνικής ακτινοβολίας. Μαζί με τους Όττο Χαν (Otto Hahn) και Φριτς Στράσσμαν (Fritz Strassman) υπήρξαν οι πρώτοι που αντιλήφθηκαν ότι ο πυρήνας του ουρανίου είναι δυνατόν να διασπαστεί όταν "βομβαρδιστεί" με νετρόνια. Για το επίτευγμα αυτό ο Χαν τιμήθηκε, το 1944, με το Βραβείο Νόμπελ Χημείας, ενώ η Μάιτνερ παραγκωνίστηκε από την επιτροπή απονομής του Βραβείου. Προς τιμήν της, το υπερουράνιο στοιχείο με ατομικό αριθμό 109 ονομάστηκε "Μαϊτνέριο".
Κυβέρνηση Αλέξανδρου Κορυζή 1941

Την Κυβέρνηση Αλέξανδρου Κορυζή 1941 (Ιανουάριος - Απρίλιος 1941) διόρισε ο βασιλιάς Γεώργιος, αμέσως μετά τον απροσδόκητο θάνατο του Ιωάννη Μεταξά και τη συνακόλουθη παραίτηση της κυβέρνησής του. Η νέα κυβέρνηση με διάγγελμά της προς τον Ελληνικό λαό, την ημέρα της ανάληψης των καθηκόντων της, υποσχέθηκε "«...ότι υπό την ηγεσίαν της Α. Μ. του Βασιλέως και με την βοήθειαν του μετά αυταπαρνήσεως αγωνιζομένου Ελληνικού λαού θα συνεχίσωμεν αποφασιστικώς το Εθνικόν του [του Ι. Μεταξά] πρόγραμμα, το οποίον ως κύριον περιεχόμενον έχει εν πρώτοις την νίκην κατά του εχθρού και κατόπιν την εξυπηρέτησιν και προαγωγήν των εργαζομένων τάξεων, αι οποίαι αποτελούν την παραγωγικήν δύναμιν του Έθνους...»". 

Την επιλογή του Αλέξανδρου Κορυζή, προώθησαν ιδιαίτερα άνθρωποι του στενότερου περιβάλλοντος του Μεταξά, όπως ο Κωνσταντίνος Μανιαδάκης και ο Ιωάννης Διάκος Εξάλλου και ο βασιλιάς πίστευε «ότι ο Κορυζής ήταν το μόνο άτομο στην Ελλάδα που υπό τις παρούσες περιστάσεις θα μπορούσε να κληρονομήσει το απέραντο κύρος και την επιβολή του στρατηγού Μεταξά» και έτσι στις 29 Ιανουαρίου 1941 τον έχρισε Πρωθυπουργό. Αυτή ήταν η μόνη μεταβολή στο υπουργικό σχήμα, το οποίο παρέμεινε και τους επόμενους μήνες το ίδιο.

Η «κυβέρνηση Κορυζή» τελείωσε την ολιγόμηνη θητεία της με μια σειρά τραγικών γεγονότων: ο Πρωθυπουργός αυτοκτόνησε, ο βασιλιάς και το υπουργικό συμβούλιο εγκατέλειψαν το Κράτος τους, ο Γερμανικός στρατός εισέβαλλε στην Ελλάδα, και ο Ελληνικός λαός άρχισε να ζει κάτω από την Γερμανική Κατοχή.
Φράνσις Λέγκατ Τσάντρυ

thumb|right|200px|Ανδριάντας του Γεωργίου Κάνινγκ. Έργο του Φράνσις Λέγκατ Τσάντρυ. Πλατεία Κάνιγγος, Αθήνα.
Ο Σερ Φράνσις Λέγκατ Τσάντρυ ("Sir Francis Legatt Chantrey", Νόρτον, κοντά στο Σέφιλντ, 7 Απριλίου 1781 – Λονδίνο, 25 Νοεμβρίου 1841) ήταν Άγγλος γλύπτης, ο μεγαλύτερος, μαζί με τον Τζων Φάξμαν, νεοκλασικός καλλιτέχνης στην Αγγλία. Ήταν βασικά αυτοδίδακτος στη γλυπτική και για λίγο διάστημα παρακολούθησε μαθήματα στις Σχολές της Βασιλικής Ακαδημίας (1807). Ταξίδεψε στη Γαλλία και την Ιταλία, προκειμένου να βελτιώσει τη γλυπτική αισθητική του. 

Το 1809, ο Τσάντρυ εγκαταστάθηκε μόνιμα στο Λονδίνο, όπου παντρεύτηκε μια πλούσια σύζυγο. Η πρώτη μ μεγάλη επιτυχία του ήταν η νατουραλιστικού ύφους προτομή του Χορν Τουκ (Horne Tooke, Μουσείο Φιτζγουίλιαμ, Καίμπριτζ), που εκτέθηκε στη Βασιλική Ακαδημία του Λονδίνου το 1811. Χρίστηκε ιππότης (Sir) από το βασιλιά Ουίλιαμ Δ΄ το 1837. 

Ο Τσάντρυ φιλοτέχνησε στο εργαστήριο στο Πίμλικο (Pimlico) του Λονδίνου εντυπωσιακά έργα, από τα πιο έξοχα δείγματα της αγγλικής γλυπτικής στο πρώτο μισό του 19ου αιώνα. Το ποικίλο έργο του περιλαμβάνει έφιππους ανδριάντες (Ουέλινγκτον, Γεώργιος Δ΄ στην Πλατεία Τράφαλγκαρ του Λονδίνου), αγάλματα (Γεώργιος Δ΄, Γεώργιος Ουάσινγκτον, Ουίλιαμ Πιτ), προτομές από μάρμαρο του ζωγράφου και χαράκτη Τζων Ράφαελ Σμιθ (1825), του Ουίλιαμ Στιούαρτ, Αρχιεπισκόπου του Άρμαγκ (Armagh), του Σκώτου συγγραφέα Σερ Ουίλιαμ Σκοτ, καθώς και επιτύμβια μνημεία (1ου δούκα του Σάδερλαντ κ. ά.). 

Ο Τσάντρυ φιλοτέχνησε το 1834, κατά παραγγελία του δούκα του Σάδερλαντ, τον μαρμάρινο ανδριάντα (ύψους 2,30 μ.) του Άγγλου πολιτικού και ένθερμου φιλέλληνα Τζωρτζ Κάνινγκ (George Canning, 1770 – 1827), που έχει τοποθετηθεί στην Πλατεία Κάνιγγος στην Αθήνα. Τα αποκαλυπτήρια, όπως αναφέρει η Ζέττα Αντωνακοπούλου, «τελέστηκαν με λαμπρότητα στις 6 Απριλίου 1931, στα πλαίσια του εορτασμού της εκατονταετηρίδας του ελληνικού κράτους. Την αποκάλυψη έκανε ο Ελευθέριος Βενιζέλος, ενώ λόγους εκφώνησαν ο Σπ. Μερκούρης, Δήμαρχος Αθηναίων, ο Ελ. Βενιζέλος και ο πρεσβευτής της Αγγλίας Σερ Πάτρικ Ράμσεϋ». Αντίγραφο του ανδριάντα του Κάνινγκ, φιλοτεχνημένο κι αυτό από τον Τσάντρυ, βρίσκεται και στο Αβαείο του Ουέστμινστερ στο Λονδίνο.
Αμπντάλα Γιαμίν

Ο Αμπντάλα Γιαμίν (Abdulla Yameen Abdul Gayoom , στη γλώσσα ντιβέχι
އަބްދުﷲ ޔާމީން އަބްދުލް ގައްޔޫމް , γεννήθηκε στη Μαλέ στις 21 Μαΐου 1959) ήταν ο 6ος πρόεδρος των Μαλδίβων

Είναι μέλος του Προοδευτικού Κόμματος των Μαλδίβων από το 2010. Εξελέγη πρόεδρος του κόμματος στο συνέδριο που έγινε το 2013.
Είναι μέλος του Κοινοβουλίου (από το 1993) και ηγέτης της Αντιπολίτευσης.

Ορκίστηκε πρόεδρος στις 17 Νοεμβρίου 2013.

Ο Γιαμίν είναι ετεροθαλής αδερφός του πρώην προέδρου, Μαουμούν Αμπντούλ Γκαγιούμ.

Έπειτα από τη διεξαγωγή των προεδρικών εκλογών του 2018, ο Γιαμίν ηττήθηκε από τον υποψήφιο της αντιπολίτευσης, Ιμπραΐμ Μοχάμετ Σολίχ, ο οποίος και τον διαδέχθηκε στην προεδρία στις 17 Νοεμβρίου 2018.
Νυχτερινός Ανταποκριτής

Νυχτερινός Ανταποκριτής (αγγλικά: "Nightcrawler") είναι αμερικανικό νεο-νουάρ θρίλερ εγκλήματος παραγωγής 2014. Το σενάριο έγραψε ο Νταν Γκίλροϊ ενώ ανέλαβε και τη σκηνοθεσία πραγματοποιώντας το σκηνοθετικό του ντεμπούτο. Πρωταγωνιστεί ο Τζέικ Τζίλενχαλ στο ρόλο του Λου Μπλουμ, ενός κλέφτη που αρχίζει να τραβάει με την κάμερα ατυχήματα και εγκλήματα στο Λος Άντζελες με σκοπό να τα πουλάει σε ειδησεογραφικά κανάλια. Στην ταινία συμμετέχουν επίσης οι Ρενέ Ρούσο, Ριζ Αμέντ και Μπιλ Πάξτον.

Η παγκόσμια πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο το 2014 στο τμήμα Ειδικών Παρουσιάσεων. Κυκλοφόρησε στους κινηματογράφους των Ηνωμένων Πολιτειών στις 31 Οκτωβρίου 2014. Απέσπασε εξαιρετικά σχόλια από τους κριτικούς, με τους περισσότερους να ξεχωρίζουν την ερμηνεία του Τζίλενχαλ. Έλαβε μία υποψηφιότητα για Όσκαρ Διασκευασμένου Σεναρίου ενώ ο Τζίλενχαλ έλαβε υποψηφιότητες για BAFTA, Screen Actors Guild Award και Χρυσή Σφαίρα Α' Ανδρικού Ρόλου.
Live At The Marquee

Το Live At The Marquee είναι ζωντανά ηχογραφημένο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 3 Σεπτεμβρίου 1993 μέσω της δισκογραφικής εταιρίας "Atco Records". Η ιαπωνική έκδοση του άλμπουμ περιελάμβανε το κομμάτι ""Another Day" στην θέση του "Surrounded".

Αυτό είναι το μοναδικό άλμπουμ του συγκροτήματος στο οποίο συμπεριλήφθηκε το ορχηστρικό κομμάτι "Bombay Vindaloo", το οποίο δεν ηχογραφήθηκε ποτέ σε στούντιο και εκτελέστηκε ζωντανά μόλις σε έξι συναυλίες.

Κομμάτι των φωνητικών του Τζέιμς ΛαΜπρι ηχογραφήθηκε στο στούντιο, όπως και μέρος από τις κιθάρες που συμπεριλαμβάνονται εδώ.

Το "Live At The Marquee"" μπήκε στους καταλόγους επιτυχιών της Ιαπωνίας, φθάνοντας στο # 36 των Oricon Charts και παραμένοντας στις λίστες για τέσσερις εβδομάδες, με τις πωλήσεις του να ξεπερνούν τις 23.000 αντίτυπα στην χώρα του ανατέλλοντος Ηλίου.
Μεβλούτ Ερντίντς

Ο Μεβλούτ Ερντίντς ή Ερντίνγκ ("Mevlüt Erdinç"), γεννημένος στις 25 Φεβρουαρίου 1987 στο Σαιν-Κλωντ του Ζυρά, είναι Γαλλοτούρκος ποδοσφαιριστής, ο οποίος αγωνίζεται ως επιθετικός στην Ιστανμπούλ Μπασάκσεχιρ.
Λίμνη Μπέλο

Η Λίμνη Μπέλο (λευκή λίμνη) ("σερβικά : Бело") είναι φυσική λίμνη της Σερβίας στην περιφέρεια του Βανάτου κοντά στην πόλη Ζρένιανιν.

Η λίμνη βρίσκεται ανάμεσα στους ποταμούς Τίσα και Μπέγκα από τον οποίο χωρίζεται από ένα ανάχωμα. Έχει επιφάνεια 5,4 τετραγωνικά χλμ και το μέσο βάθος της είναι 1,33 μέτρα. Λόγω των υψηλών θερμοκρασιών του καλοκαιριού έχει έντονη εξάτμιση των υδάτων της. 

Η λευκή λίμνη είναι πλούσια σε ψάρια.
Λιζίνσκα

Ο Λιζίνσκα ("σερβικά : Lisinska")είναι ποτάμι στη νοτιοανατολική Σερβία. Πηγάζει από το Πλαβίλο κοντά στο χωριό Γκόρνιε Ρζάνε. Ρέει για 15 χιλιόμετρα και χύνεται στην τεχνητή Λίμνη Λιζίνσκι που χτίστηκε το 1978. 

Πριν την κατασκευή του φράγματος χυνόταν στον ποταμό Μποζιτσκα, ανήκει στην λεκάνη του Αιγαίου. Στις όχθες του ποταμού βρίσκεται το χωριό Γκόρνια Λιζίνσκα γνωστό για τους τεχνίτες πέτρας.